CELEX: 32010R0731
Language: da
Date: 2010-08-11
Title: Kommissionens forordning (EU) nr. 731/2010 af 11. august 2010 om tarifering af varer i den kombinerede nomenklatur

14.8.2010   
            
            
               DA
            
            
               Den Europæiske Unions Tidende
            
            
               L 214/2
            
         KOMMISSIONENS FORORDNING (EU) Nr. 731/2010
   af 11. august 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. august 2010.
      
         
            For Kommissionen På formandens vegne
         
         Štefan FÜLE
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En billed- og lydinstallation, der almindeligvis består af følgende dele:
                              
                                          —
                                       
                                       
                                          10 billedgengivere af dvd-typen (»digital versatile disc«)
                                       
                                    
                                          —
                                       
                                       
                                          10 projektorer, der anvender matrix-LCD-teknologi af den art, som også kan vise digital information genereret af en automatisk databehandlingsmaskine
                                       
                                    
                                          —
                                       
                                       
                                          10 højttalere med egen strømforsyning og monteret i kabinetter, og
                                       
                                    
                                          —
                                       
                                       
                                          20 dvd’er (»digital versatile discs«) med indspillede »moderne kunstværker« i form af billeder ledsaget af lyd.
                                       
                                    Videogengivernes, projektorernes og højttalernes udseende er blevet ændret af en kunstner, så de fremstår som et »moderne kunstværk«, uden at deres funktion ændres.
                              Installationen foreligger i ikke samlet stand.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8521 og 8521 90 00, 8528, 8528 69 og 8528 69 10, 8518 og 8518 21 00 og 8523, 8523 40 og 8523 40 51.
                  Tarifering under pos. 9703 00 00 som en skulptur er udelukket, da hverken de enkelte bestanddele eller hele installationen i samlet stand kan betragtes som en skulptur. Kunstneren har ændret bestanddelene i mindre grad uden at deres primære funktion som varer henhørende under afsnit XVI. Det er det indspillede indhold på dvd’en, der sammen med installationens bestanddele tilvejebringer den »moderne kunst«.
                  Video- og lydinstallationen er hverken en sammensat vare, da den snarere består af individuelle bestanddele, eller en vare i sæt til detailsalg i overensstemmelse med almindelig tariferingsbestemmelse 3 b). Installationens bestanddele skal derfor tariferes særskilt.
                  Videogengiverne skal derfor tariferes under KN-kode 8521 90 00, projektorerne under KN-kode 8528 69 10, højttalerne under KN-kode 8518 21 00 og dvd’erne under KN-kode 8523 40 51.
               
            
                  
                              2.
                           
                           
                              En såkaldt »lysinstallation« bestående af 6 cirkelformede fluorescerende lysstofrør og 6 belysningsartikler af plast.
                              Installationen er designet af en kunstner og fungerer i overensstemmelse med dennes vejledning. Installationen er beregnet til at blive vist i et galleri, monteret på væggen.
                              Belysningsartiklerne foreligger enkeltvis og skal monteres lodret.
                              Lysstofrørene skal anbringes i belysningsartiklerne og afgiver to skiftende nuancer af hvidt lys.
                              Varen foreligger i ikke samlet stand.
                           
                        
               
                  9405 10 28
               
               
                  Tarifering i henhold til almindelig tariferingsbestemmelse 1, 2 a) og 6 vedrørende den kombinerede nomenklatur og teksten til KN-kode 9405, 9405 10 og 9405 10 28.
                  Tarifering under pos. 9703 00 00 som en skulptur er udelukket, da det ikke er installationen, men derimod resultatet (lyseffekten) af dens anvendelse, som udgør et »kunstværk«.
                  Tarifering under pos. 9705 00 00 er udelukket, da installationen ikke er et samlerobjekt af historisk interesse. Den fremstår som belysningsartikler henhørende under pos. 9405.
                  Varen skal derfor tariferes under KN-kode 9405 10 28 som belysningsartikler til ophængning på væggen.